Anghel Iordănescu a vorbit despre viitorul fiului său pe banca echipei naționale: "Totul va depinde de asta!"
Edi Iordănescu a calificat naționala României la EURO 2024, însă viitorul său este incert după turenul final, indiferent de performanța înregistrată.
Despre planurile sale a vorbit tatăl său, Anghel Iordănescu. "Tata Puiu" a precizat factorul decisiv în ceea ce privește viitorul lui Edi pe banca primei reprezentative.
"Totul va depinde de asta!"
"Eu am stat 10 ani la echipa națională, m-am întors din străinătate, am renunțat la bani, la orice pentru echipa națională. Inima mea a ales echipa națională, cu siguranță că l-aș influența. Asta nu înseamnă că nu își dorește naționala.
Este cel mai înalt nivel, și-a dorit mult să ajungă la echipa națională, a performat și sunt convins că ține la echipa națională. Totul va depinde de discuția dintre președintele Federației și selecționer. Nu e vorba despre partea financiară, ci despre ce așteaptă Federația de la el", a mărturisit Anghel Iordănescu, pentru Digi Sport.